kardosdrur/scandi-wiki huggingface dataset:
Carlos Vega

Carlos Vega (født 7. december 1956 på Cuba - død 7. april 1998 i Los Angeles, Californien, USA) var en cubansk/amerikansk trommeslager.

Vega er nok mest kendt fra fusionsgruppen Karizma som blev dannet med ham som leder (1975), og for sine utallige indspilninger som firstcall studietrommeslager ved siden af Jeff Porcaro på Vestkysten i USA. Han indspillede bl.a. med James Taylor, Olivia Newton-John, Dave Grusin, Al Jarreau, George Benson, Sheena Easton, Barry Manilow, Barbra Streisand, Joni Mitchell, Dionne Warwick, Neil Diamond etc. han medvirkede også på soundtracked til filmen Grease. Vega var en stor inspiration for Jeff Porcaro fra rock/pop gruppen Toto. Han døde i sit hjem i den 7. april 1998, efter en pause fra en turné med James Taylor af et selvpåført skudsår.

Udvalgte indspilninger 

 The GRP Allstars Live (1985)
 Physical (1981) - med Olivia Newton-John
 Karizma (1975)
 In Your eyes (1983) - med George Benson
 Lukather (1989) - med Steve Lukather
 Barry (1980) - med Barry Manilow
 Everlasting (1987) - med Natalie Cole

Eksterne henvisninger 
 om Carlos Vega

Trommeslagere fra USA
Personer fra Cuba
Tavle (flertydig)

Ordet tavle har flere specialiseringer:
 Tavle - tavle man skriver på med kridt
 Tavle (bygningsdel) - et felt mellem tømmeret i bindingsværk
 Vejtavle - et skilt, der har til formål at regulere trafikken, vise vej eller oplyse turister
Great Reset

The Great Reset ('den store nulstilling', 'den store genstart') er et initiativ fra World Economic Forum (WEF), der har til formål at omforme det globale samfund og økonomien efter COVID-19-pandemien.

Initiativet blev præsenteret af prins Charles
og formand for WEF Klaus Schwab i maj 2020 og sigter mod at forbedre kapitalismen. Investeringer bør derfor være mere rettet mod gensidig fremgang, og der bør lægges mere fokus på miljøinitiativer.

En anmodning (petition) i Canada for at stoppe initiativet indsamlede ca. 80.000 underskrifter i løbet af 72 timer. Det bevirkede at der spredte sig en konspirationsteori, der hævdede at The Great Reset i virkeligheden er et ambitiøst forsøg på at etablere den ny verdensorden.

Referencer

Eksterne henvisninger
 World Economic Forum (2020). "The Great Reset" (initiativets officielle hjemmeside). Fra Weforum.org
 World Economic Forum (2020). "Podcasts" (samling inkl. "The Great Reset"). Fra Weforum.org
 "What is the Great Reset?" af Ben Sixsmith. Fra Spectator.us, 17. november 2020

COVID-19
Økonomisk politik
Etableret i 2020
Byzantinsk arkitektur

Byzantinsk arkitektur er først og fremmest de kirker som blev bygget i Det byzantinske rige. Arkitekturen havde sin baggrund i den tidlige kristne periode. Da flyttede kejser Konstantin den Store hovedstaden i Romerriget fra Rom til Byzans. Dette skete i tidsrummet 324–330 . I denne periode var det basilikaen som var dominerende, men der fandtes andre forbilleder for arkitekturen, for eksempel centralbygningen. Denne var baseret på cirklen og brugt i badeanlæg, templer og mausolæer. Disse bygninger havde ofte en central akse og kupler. De blev foretrukket hvor der var relikvier, for eksempel St. Georg i Tessaloniki og Santa Constanza i Rom. Ud fra disse to bygningstyper udviklede den byzantinske arkitektur sig. Denne kan deles i #tre perioder.

Tidlig byzantinsk periode 
Denne periode var karakteriseret af kejser Justinian (527–567) og bliver regnet som den første guldalder. Han boede i Konstantinopel i øst og havde Ravenna som sæde i vest. Eksempel på kirkerne i Ravenna fra denne periode er San. Apollinare i Classe fra 549 som er en basilika. San Vitale i Ravenna har en oktogon som kor med en kuppel båret af otte kileformede søjler bundet sammen af arkader.

Justinians mest berømte bygværker fra denne periode er Hagia Sofia i Istanbul. Her har man forsøgt at kombinere centralbygningen og basilikaen.

Middelbyzantinsk periode 

Dette er perioden efter ikonoklasmen og regnes fra ca. 843 til den latinske okkupation i 1204.

Karakteristisk for denne periode er korskuppelkirker med centralakser. I denne kirketype danner langskib og tværskib et græsk kors. Sammen med de fire hjørneelementer bliver dette en kvadratisk grundplan med tre gange tre elementer. I vest finder vi ofte et narthex og i øst et kor. Centrale monumenter i Konstantinopel er nordkirken i Konstantin Lips kloster og Myrelaion-kirken fra ca. 920 . Myrelaion-kirken eller Bodrum Camii, som er det tyrkiske navn, har endnu sin oprindelige form og en typisk korskuppelkirke. Den er lille, med cirka atten meter længde bygget af teglkvist med en kuppel båret af fire søjler. Navnet Bodrum Camii betyder «kældermoskeen» fordi kælderetagen er blevet brugt som begravelseskapel. Kirken er konstrueret som et paladskapel i tilknytning til den private residens til kejser Romanos I. Den er bygget på en platform dannet af en stor rotunde, måske resterne af et romersk palads. Dette kan tjene som et eksempel på korskuppelkirken med ni hvælv og tre skibe og narthex. De halvcirkelformede pilastre i eksteriøret viser til de rommelige skel i interiøret.

Andre centrale monumenter fra denne tid er Hosios Loukas i Grækenland og Nea Moni på Khíos.

Senbyzantinsk periode 
Fra 1261 da latinerne blev styrtet, til 1453 da tyrkerne indtog Byzants. En betydelig samling med senbyzantinske kirker findes i Mystras, nær byen Sparta på Peloppones.

Litteratur 

 Krautheimer, Richard, Early Christian and Byzantine Architecture, Harmondsworth, #1965

Kilder og henvisninger 

 Art history resources
 The glory of Byzantinum
 Byzantinum
 Græske klostre

Østromerske Kejserdømme
Broken Social Scene

Broken Social Scene er et canadisk Indie rock-band dannet i Toronto af Kevin Drew og Brendan Canning i 1999. Bandet er et slags musikkollektiv med de to medlemmer som fast kerne. Bandet optræder med mange andre musikere på scenen - sommetider op til 19 mennesker, som for de flestes vedkommende har tilknytning til Torontos Indie scene. De fleste medlemmer har deres egne karrierer ved siden af. Af mere kendte musikere kan nævnes Feist, som især de første år var en aktiv del af bandet.

Referencer 

Musikgrupper fra 1999
Rockgrupper fra USA
Perseverance

Perseverance er en marsbil opsendt som en del af NASA's Mars 2020-mission, — NASA's til dato mest komplekse marsmission.
Marsbilen landede sikkert den 18. februar 2021 ved Jezero-krateret.

Perseverance var sendt om den 20 juli 2020 fra Cape Canaveral Space Force Station i Florida og rejste 203 dage og 472 millioner kilometer for at nå frem.
Selve landingen blev optaget på video, hvor man ser faldskærmens udfoldelse, deaccerelering, varmeskjoldets afkobling, landingsmotorens indkobling, afkobling fra bagskjoldet, terrænnavigering og nedhejsning af Perseverance.

Marsbilen har dansk involvering igennem PIXL-kameraet.

Henvisninger 

Mars
International Politisk Økonomi

International politisk økonomi (IPØ) er et akademisk felt, hvor man beskæftiger sig med samspillet mellem økonomi, politik og internationale relationer. Indenfor international politisk økonomi beskæftiger man sig eksempelvis med globalisering, international handel, finansielle kriser, udviklingsøkonomi og markedet. En af de mest kendte figurer indenfor feltet er den britiske teoretiker Susan Strange. Andre væsentlige bidrag til feltet bl.a. inkluderer teoretikere såsom Karl Polanyi, John Ruggie, Robert W. Cox, Robert Gilpin, Charles Kindleberger og Robert Keohane.

Økonomi
Politik
Ceraunian-bjergene

Ceraunian-bjergene (, "Thunderbolt bjergene"; , Keravnia ori; ), også almindeligvis Akroceraunian-bjergene (,  ), er en kystnær bjergkæde i det sydvestlige Albanien, inden for amtet Vlorë. Området stiger fra den nordøstlige bred af Det Ioniske Hav. Den strækker sig ca. 100 km i sydøst-nordvestlig retning nær Saranda langs den albanske riviera i nærheden af Orikum. Geologisk hører Karaburun-halvøen til bjergkæden og danner de østlige Akroceraunian-bjerge. Bjergene er omkring 24 km lange og ca. 4-7 km brede.

Den højeste top er Maja e Çikës med en højde på 2.044 meter over havet. Llogarapasset (1.027 moh.) opdeler bjergene i en vestlig del, og Akroceraunian-bjergene inden for Karaburun-halvøen.

Navn 
Navnet Ceraunia stammer fra oldgræsk Κεραύνια ὄρη, betyder "torden-split toppe"  og henviser til det dårlige vejr og farerne for de rejsende.

Historie 
Den cerauniske bjergkæde ligger i den nordligste del af den større historiske og geografiske region Epirus. I henhold til græsk mytologi bosatte Abantesfolk fra Evia, som tidligere havde tilsluttet sig den antikke græske hær i trojanskrigen, i de cerauniske bjerge. De blev senere udvist af styrkerne i den antikke græske bystat Apollonia.

De cerauniske bjerge er blevet beskrevet af gamle forfattere som Ptolemaios, Strabo og Pausanias. Derfor er bjergene stadig kendt under dets klassiske navn. Julius Caesar satte først sin fod på Llogarapasset og hvilede sin legion ved Palasë på den Ioniske kyst under hans forfølgelse af Pompey.

Kilder og henvisninger 

Bjerge i Albanien
Ild i dit ansigt

Ild i dit ansigt (stiliseret som !LD ! D!T ANS!GT) er et aarhusbaseret performancekollektiv, der har eksisteret siden 2009. 

Gruppens kendetegn er en videreførsel af den historiske dadaismes æstetik, som bliver nyfortolket i en antikapitalistisk kontekst. I deres værker kombinerer de den moderne performancekunsts greber, såsom improvisation, performativ selvskade og politisk aktivisme med temaer som overforbrug, populærkultur og imperialisme. Udover performances på kunsthaller, udstillingssteder og festivaler, har de også lavet samarbejde med litterære performance på Gellerup Bibliotek i 2019 og ved demonstrationen Maskebal imod Racisme i 2017 (i samarbejde med Aarhus For Mangfoldighed.

ART-trilogien 
I ART-trilogien, der består af performanceværkerne Piske (2016), Vand (2017) og Nausea (homage to Sartre) (2017), refererer de til selvskade som en af performancekunstens klicheer. Ved at hhv. piske sig selv, drukne sig og kæderyge cigaretter, mens de håber "ART", refererer de til og ironiserer over klassiske værker af Marina Abramović, Chris Burden og Jean-Paul Sartre.

Andre værker 
Gruppen har blandt andet optrådt som en del af "Posthuman Postscripts" udstillingen på KUNSTHAL ved siden af i Svendborg, på Spanien 19c i Århus, til PerformanceRUM (arrangeret af claus ejner), Aarhus International Super Noise Festival i 2015, 2017 og 2020 og Mørke Dage i 2015. Gruppen var desuden hovednavn ved Decipher Festival i 2018 (arrangeret af Foreningen for Samtidskunst).

I 2019 fejrede gruppen 5-10-års jubilæum i form af en udstillingsdag på Aarhus Artspace, hvor de genfortolkede mange af deres klassiske værker indenfor scenekunst og noisemusik.

Referencer
Officiel side

Kildehenvisninger

Foreninger i Aarhus
Kunstnersammenslutninger
Etableret i 2009
Kultur i Aarhus
Susan Strange

Susan Strange (født 9. juni 1923, død 25. oktober 1998) er en britisk teoretiker, som er kendt for hendes bidrag til feltet International Politisk Økonomi. Hun har bl.a. skrevet bøgerne Casino Capitalism (1986) og States and Markets (1988).

Økonomer fra Storbritannien
Vild med dans (sæson 18)

Den 18. sæson af Vild med dans blev sendt i efteråret 2021 på TV 2.

Par

Resultater

Gennemsnit 
Point for finalen, som var ud af 40, er blevet justeret til at fungere på samme skala.

Danse og sange

Uge 1: Premiere 

 Pointene fra denne uge bliver overført til den næste uge af Vild med dans.

Uge 2

Uge 3

Uge 4: James Bond

Uge 5

Uge 6: Tidsmaskinen

Uge 7

Uge 8: Knæk cancer 

 I denne uge dansede parrene på Gamle Scene på Det Kongelige Teater, og ingen af parrene blev stemt ud.
 Pointene fra denne uge bliver overført til den næste uge af Vild med dans.

Knæk cancer-par

Uge 9

Uge 10: Kvartfinale og cabaret

Marathondans 

 Under marathondansen er alle par på gulvet samtidig.
 Parret der vandt dansen fik 5 point, det næste par fik 4 point, så 3 point, dernæst 2 point og sidstepladsen fik 1 point.

Uge 11: Semifinale 

 I denne uge er der ingen omdans.

Uge 12: Finale 

 På selve finaledagen meddelte dommer Nikolaj Hübbe, at han var testet positiv for covid19 og deltog derfor ikke i finalen. Derfor var der kun fire dommere i finalen med et maksimum på 40 point, hvert par kunne opnå for hver dans.

Referencer

Eksterne henvisninger 
 Vild med dans på tv2.dk

18
Fjeldgænger

En fjeldgænger eller Qivittoq (grønlandsk fjeldgænger, eneboer, af qivi- 'vende sig bort'), er et ældre grønlandsk fænomen, det er en person, som med vilje forlader fællesskabet og går i fjeldet, f.eks. på grund af skam, skyld, vrede eller fornærmelse eller af tvang, fordi man f.eks. havde begået en forbrydelse for at leve som eneboer. En fjeldgænger tillægges overnaturlige evner og er derfor frygtet.

I visse tilfælde betragtes det at blive fjeldgænger som at begå selvmord.

Referencer

Eksterne henvisninger 
 Fjeldgænger | DR LYD
 qivittoq | lex.dk – Den Store Danske

Grønland
Temple Bar

Temple Bar kan henvise til følgende områder

 Temple Bar (London)
 Temple Bar (Dublin)
Liebhaverne

Liebhaverne er et TV program der kørte på TV2 i en årrække. Der blev fremvist liebhaverejendomme i både Danmark og i udlandet.

Tv-programmer fra TV 2 Danmark
Nathan East

Nathan East (født 8. december 1955 i Philadelphia, Pennsylvania, USA) er en amerikansk bassist og sanger.

East er nok mest kendt fra gruppen Fourplay, som også består af Bob James, Harvey Mason og Chuck Loeb. Han er tillige en meget benyttet studiebassist især indenfor rock, pop, jazz, funk og fusions genren, og tæller blandt de mest indspillede bassister igennem tiden. East har feks. spillet med Lee Ritenour, Dave Grusin, Harvey Mason, George Benson, Eric Clapton, Peter Gabriel, Herbie Hancock, Chick Corea, Stevie Wonder, Toto, Michael Jackson, George Harrison, Ringo Starr, Hubert Laws, Phil Collins, Barry White etc.

Solo Udgivelser 
 Nathan East	(2014)
 The New Cool (2015)
 Reverence (2017)

Fourplay 

 Fourplay (1991)
 Between the Sheets (1993)
 Elixir	Warner Bros (1995)
 The Best of Fourplay (1997)
 4	Warner Bros. (1998)
 Snowbound	Warner Bros. (1999)
 Yes, Please! (2000)
 Heartfelt (2002)
 Journey	Bluebird (2004)
 X	Bluebird (2006)
 Energy	Heads Up (2008)
 Let's Touch the Sky	Heads Up (2010)
 Esprit de Four	Heads Up (2012) Silver (2015)''

Eksterne henvisninger 

 Hompage
 

Bassister fra USA
Sangere fra USA
Personer fra Philadelphia
Tim Merlier

Tim Merlier (født 30. oktober 1992 i Wortegem-Petegem) er en cykelrytter fra Belgien, der er på kontrakt hos . Han deltager i landevejscykling og cykelcross.

Ved PostNord Danmark Rundt 2018 vandt han tredje og femte etape, og blev samlet vinder af pointkonkurrencen. I 2019 gentog han etapesejren på femte etape med mål på Frederiksberg Allé. I 2019 og 2022 blev han belgisk mester i landevejscykling.

Referencer

Eksterne henvisninger 

 
 

Mandlige cykelryttere fra Belgien
Cykelcrossryttere
Stanley Turrentine

Stanley Turrentine (født 5. april 1934 i Pittsburgh, Pennsylvania - død 12. september 2000 i New York City, New York, USA) var en amerikansk jazztenorsaxofonist.

Turrentine har bl.a. spillet i Earl Bostic, Max Roach og Tadd Damerons grupper i 1950´erne. Han begyndte at spille jazz og rythm & blues, og var inspireret af Illinois Jacquet. Spillede senere i 1960´erne med Jimmy Smith og egne grupper, hvor han slog mere over i souljazz stil. Turrentine har indspillet et hav af plader i eget navn på pladeselskabet Blue Note. Han slog over i Fusion´s stil i 1970´erne op gennem 1980´erne og 1990´erne hvor han spillede og indspillede med folk som George Benson, Freddie Hubbard, Bob James, Ron Carter, Kenny Burrell, Donald Byrd, Horace Silver, Horace Parlan, Diana Krall etc. Han er bror til trompetisten Tommy Turrentine, og var gift med organisten Shirley Scott.

Udvalgt Diskografi 

 960: Look Out! (1960)
 Blue Hour (with The Three Sounds)(1960)
 Comin' Your Way (1961)
 Up at "Minton's", Volume 1 [live] (1961)
 Up at "Minton's", Volume 2 [live] (1961)
 Dearly Beloved (with Shirley Scott) (1961)
 ZT's Blues (released 1985) (1961)
 That's Where It's At (with Les McCann)(1962)
 Jubilee Shout!!! (released 1986)(1962)
 Never Let Me Go (with Shirley Scott) (1963)
 A Chip Off the Old Block (with Shirley Scott) (1963)
 Hustlin' (with Shirley Scott) (1964)
 In Memory Of (released 1980) (1964)
 Mr. Natural (released 1980) (1964)
 Joyride (1965)
 Rough 'n' Tumble (1966)
 Easy Walker (1966)
 The Spoiler (1966)
 A Bluish Bag (1967)
 The Return of the Prodigal Son (1967)
 The Look of Love (1968)
 Common Touch (with Shirley Scott) (1968)
 Always Something There (1968)
 Another Story (1969)

Udvalgt Diskografi som sideman 

 Quiet as It's Kept (1959) - med Max Roach
 Moon Faced and Starry Eyed (1959)- med Max Roach
 Long as You're Living [live] (1960) - med Max Roach
 Parisian Sketches (1960) - med Max Roach
 Midnight Special (1960) - med Jimmy Smith
 Back at the Chicken Shack (1960) - med Jimmy Smith
 Serenade to a Soul Sister (1968) - med Horace Silver
 A.T.´s Delight (1960) - med Art Taylor
 Midnight Blue (1963) - med Kenny Burrell
 Only Trust your Heart (1994) - med Diana Krall
 The Blues and me (1996) - med Georgie Fame

Eksterne Henvisninger 
 om Stanley Turrentine på www.allmusic.com

Saxofonister fra USA
Personer fra Pittsburgh
Vjosë

Vjosë (albansk) eller Aoos (Αώος, græsk) er en flod i det nordvestlige Grækenland og i det sydvestlige Albanien.

Flodens totale længde er ca. 272 km, hvoraf de første 80 km er i Grækenland og 192 km er i Albanien. Vjosë får også vand også fra to andre floder i Albanien; Drino og Shushicë.

Vjosës kilde er højt oppe i Pindos-bjergene i Epirus i det nordvestlige Grækenland , nær byen Vovousa. En kunstig sø er anlagt 1.350 moh.. Floden løber gennemVikos–Aoös Nationalpark, hvor den danner imponerende formationer. Den løber Konitsa, og videre ind i Albanien nær Çarshovë. Floden fortsætter nordvestover gennem præfekturerne Gjirokastër, Vlorë og Fier før den til slut munder ud i Adriaterhavet nordvest for Vlorë.

Floden har store variationer i vandføringen gennem året, og har et afvandingsområde på 7.200 kvadratkilometer, hvoraf 4.600 kvadratkilometer ligger i Albanien.

Navne 
Floden er kendt under en række navne. I antikken blev den kaldt Aoös (græsk: Ἄωος, Ἀῶος, Ἀῷος) i Grækenland og Aous på latin. I Albanien er den kendt som Vjosë eller Vjosa, mens den i Grækenland fortsat kaldes sit antikke navn, Vovousa (Βοβούσα) eller Aias (Αίας, Αἴας).

Kilder og henvisninger 

Albaniens geografi
Floder i Grækenland
Adriaterhavet
Fourplay

Fourplay (dan. 1990 i USA) er en moderne amerikansk popfusions gruppe ledet af Bob James på klaver og keyboards. Den oprindelige gruppe bestod af Bob James, Lee Ritenour på guitar, Harvey Mason på trommer og Nathan East på bass. Ritenour forlod gruppen (1997), og blev erstattet af Larry Carlton, som forlod gruppen i 2010, og blev erstattet af Chuck Loeb til han døde af kræft i (2017). Gruppens debut lp Fourplay (1991), solgte over en million lp´er, og var nr. 1 på jazzhitlisterne i USA i 33 uger. Gruppen har haft stor succes Verden over, og dækker en bred pallette af inspirationer i deres musik fra popfunk over soul og rythm & blues. Deres musik er meget struktureret og arrangeret, og de har også optrådt i koncertsammenhænge med symfoniorkestre som backing f.eks i Japan med Tokyo Philharmonic Orchestra. Gruppen har været sat på pause fra 2017 efter Loeb's død.

Diskografi 

 Fourplay (1991)
 Between the Sheets (1993)
 Elixir (1995)
 The Best of Fourplay (1997)
 4 (1998)
 Snowbound (1999)
 Yes, Please! (2000)
 Heartfelt (2002)
 Journey	(2004)
 X (2006)
 Energy (2008)
 Let's Touch the Sky	(2010)
 Esprit de Four (2012)
 Silver (2015)
 The Best of Fourplay (2020)

DVD-indspilninger 

 An Evening of Fourplay: Volumes I and II (1994)
 Live in Cape Town (2005)
 Live at San Javier Jazz Festival (2006)

Eksterne henvisninger 
 Homepage
 

Musikgrupper fra USA
Musikgrupper fra 1991
Larry Carlton

Larry Eugene Carlton (født 2. marts 1948 i Torrance, Californien, USA) er en amerikansk guitarist.

Carlton var en meget benyttet studieguitarist på Vestkysten i USA. Han har indspillet på over tusinde sesions som sideman, og har indspillet over hundrede lp´er i alle genre. Carlton har spillet i grupper såsom the Crusaders og Fourplay. Han er inspireret af Joe Pass, Barney Kessel, Wes Montgomery og B.B. King. Carlton har haft egne grupper i jazzfusion´s stil. Han har spillet som sideman med feks. Steely Dan, Joni Mitchell, Linda Ronstadt, Michael Jackson, Quincy Jones, Sammy Davis Jr., Herb Alpert, Dolly Parton, Dave Grusin, Paul Anka, Dusty Springfield, James Last, Tom Scott, Al Jarreau, Billy Joel, Jerry Garcia etc. Carlton indspillede sin debut lp With a little help from my friends (1968). Han blev skudt i halsen af en teenager udenfor sit studie i (1988), men overlevede med en skade på stemmebåndet og blev lam i venstre arm, og var inaktiv i 6 måneder, hvor han ikke kunne spille. Carlton vendte tilbage til musikscenen, og fortsatte med at indspille med egne grupper og som session musiker for andre kunstnere igen.

Udvalgt Diskografi

Solo 
 With a Little Help from My Friends (1968)
 Singing/Playing (1973)
 Larry Carlton (1978)
 Mr. 335 Live in Japan (1979)
 Strikes Twice (1980)
 Sleepwalk (1982)
 Eight Times Up (1982)
 Friends (1983)
 Alone / But Never Alone (1986)
 All Strings Attached (1987)
 Discovery (1987)
 Last Nite (1986)
 Christmas at My House (1989)
 On Solid Ground (1989)
 Kid Gloves (1992)
 Renegade Gentleman (1993)
 Live at the Greek with Stanley Clarke (1994)

Med Crusaders 

 Crusaders 1 (1972)
 Unsung Heroes (1973)
 The 2nd Crusade (1973)
 Southern Comfort (1974)
 Scratch (1974)
 Chain Reaction (1975)

Med Fourplay 

 4 (1998)
 Snowbound (1999)
 Yes, Please! (2000)
 Heartfelt (2002)

Som Sideman 

 Court and Spark (1974) -med Joni Mitchell
 The Hissing of Summer Lawns (1975) - med Joni Mitchell
 Aja (1977) - med Steely Dan
 The Nightfly (1982) - med Donald Fagen
 Ross (1983) - med Diana Ross

Eksterne henvisninger 

 

Guitarister fra USA
Personer fra Californien
Yellowjackets

Yellowjackets er et amerikansk fusionsorkester dannet i USA i 1977.

Orkestret blev dannet ved en indspilning med guitaristen Robben Ford, hvor de oprindelige musikere foruden Ford var Russell Ferrante på keyboards, Jimmy Haslip på basguitar og Ricky Lawson på trommer. Produceren ved denne indspilning var Tommy LiPuma, som gav gruppen navnet Yellowjackets efter at havde set en liste over bandmedlemmernes forslag til evt. navne. Efter deres anden album Mirage a Trois (1984), forlod Ford gruppen og blev erstattet af Marc Russo på Saxofon, som igen blev erstattet af Bob Mintzer (1990), efter deres fjerde album Spin (1989). Ricky Lawson blev erstattet af Will Kennedy på trommer (1987), som blev erstattet i en periode af Marcus Baylor (2001), for så at vende tilbage til gruppen igen (2011). Jimmy Haslip forlod gruppen og blev erstattet af Felix Pastorius, som er Jaco Pastorius søn, som kun var med på en plade A Rise on the Road (2013). Herefter kom Dane Alderson med på bas som har været bassist siden (2015). Gruppen har indspillet 25 albums, og har vundet to Grammy Awards for bedste R&B Instrumental Performance: "And You Know That" (1987) og for bedste Jazz Fusion Performance: Politics (1989) og de er ligeledes blevet nomineret til fem andre grammyer gennem tiden. Yellowjackets var nr. 1 på Billboard Contemporary Jazz Album chart med lp´en Greenhouse i (1991). Gruppen har ligeledes haft afløsende medlemmer på primært turneer såsom Mike Miller på guitar (1983) og Michael Landaur på guitar (1985), samt Peter Erskine på trommer (1999-2000), og Terri Lyne Carrington på trommer (2000).

Nuværende Medlemmer 

 Russell Ferrante - Keyboards
 Bob Mintzer - Saxofoner
 Will Kennedy - Trommer
 Dane Alderson - Bass

Diskografi 

 Yellowjackets (1981)
 Mirage a Trois (1983)
 Samurai Samba (1985) Shades (1986) Four Corners (1987) Politics (1988) The Spin (1989) Greenhouse (1991) Live Wires (1992) Like a River (1993) Run for Your Life (1994) Dreamland (1995) Blue Hats (1997) Club Nocturne (1998) Mint Jam (2001) Time Squared (2003) Peace Round: A Christmas Celebration (2003) Altered State (2005) Twenty-Five (2006) Lifecycle (2008) Timeline (2011) A Rise in the Road (2013) Cohearence (2016) Raising Our Voice (2018) Jackets XL (2020)''

Eksterne Henvisninger 
 Homepage
 

Musikgrupper fra USA
Musikgrupper fra 1977